Jeleniavas

Prieš 1782 m. buvo gavęs miesto teises, tačiau 1800 m. jų neteko.Robert Krzysztofik, Lokacje miejskie na obszarze Polski. Dokumentacja geograficzno-historyczna, Katowice 2007, s. 36-37. Karališkasis miestas Trakų vaivadijos Gardino paviete įkurtas XVIII a. pabaigoje.Вялікі гістарычны атлас Беларусі Т.2, Mińsk 2013, s. 86.

Istorija
Archeologiniai radiniai rodo, kad jotvingiai šioje vietovėje gyveno nuo VI a. pr. m. e.-VII a. pr. m. e., iki šiandien yra išlikę kurganas ir senovinės gyvenvietės liekanos. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. 

Kaimas buvo žinomas jau 1760 m., 1772 m. įsteigta Jeleniavo parapija[Jeleniewo https://suwalszczyzna.com.pl/info/miejsca/jeleniewo], suwalszczyzna.com.pl. Tikrinta 2020-12-03., o 1773-1782 m. Antanui Tyzenhauzui vykdant ekonomikos gaivinimo Gardino ekonomijoje reformas 1780 m. Jeleniavas gavo miesto teises. Iki 1800 m. Jeleniave veikė vietos savivalda.Suwalszczyzna : mapa turystyczna 1:100 000. Warszawa: Agencja TD, 2008. ISBN 978-83-88859-31-1. Tuo metu jame buvo 17 valakų. 1772 m. įkurta Jeleniavo Švč. Jėzaus Širdies parapija. 1795 m. kaimas po Abiejų Tautų Respublikos padalinimo atiteko Prūsijos karalystei ir sparčiai augo. 1786 m. kaime gyveno tik 25 šeimos, o 1800 m. jau buvo 471 gyventojas ir 64 namai.Aprašymas apie kaimą (lenk.) Miestelis augo iki XIX a. pabaigos, kai jį ėmė gožti išaugę Suvalkai.Suwalszczyzna : mapa turystyczna 1:100 000. Warszawa: Agencja TD, 2008. ISBN 978-83-88859-31-1. 1880 m. Jeleniave buvo 659 gyventojai.Krzysztof Bielawski: Cmentarz żydowski w Jeleniewie. W: Cmentarze żydowskie w Polsce (kirkuty.xip.pl). Tikrinta 2012-09-11.

Gyventojai daugiausiai vertėsi žemės ūkiu. Kaimo istorijoje nemažą vaidmenį atliko Pželomskio giria, kurioje gyvena elniai – kaimo herbo pagrindinė puošmena.Gmina Jeleniewo . e-podlasie.pl. Tikrinta 2012-09-15. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.

 Žydai Jeleniave 

Žydai Jeleniave gyveno nuo miestelio įkūrimo, tačiau seniausios išlikusios Jeleniavo ir apylinkių žydų metrikos yra iš 1808-1825 m. 1880 m. žydai sudarė apie pusę miestelio gyventojų. Vėliau gyventojų skaičius mažėjo ir 1921 m. surašymo metu Jeleniave suskaičiuoti 175 žydai (iš bendro 471 gyventojų skaičiaus).

Antrojo pasaulinio karo išvakarėse Jeleniave buvo apie 250 žydų.Jeleniewo (woj. podlaskie) : Społeczność żydowska przed 1989 – Polska / podlaskie (pol.). Wirtualny Sztetl. Tikrinta 2012-09-11. Žydų bendruomenė kaime turėjo savo sinagogą.Księga Adresowa Polski (wraz z w. m. Gdańskiem) dla handlu, przemysłu, rzemiosł i rolnictwa; Annuaire da la Pologne (y Compris la V.L. de Dantzig), Warszawa 1930, s. 126.

1939 m. gruodį apie 200 Jeleniavo žydų vokiečių žandarmai suvarė į aikštę prie žandarmerijos būstinės, kur jie buvo laikomi, mušami ir žalojami. Po kelių dienų žandarmai ir vietiniai vokiečiai išvarė žydus į Suvalkus. Ten jie buvo laikomi ligoninės kieme, po to išvežti į Palenkės Bialą, o iš ten į Treblinkos naikinimo stovyklą. Dalis žydų buvo nužudyti kitose vietose.Waldemar Monkiewicz, Adam Dobroński: Ofiary terroru hitlerowskiego na Suwalszczyźnie w latach 1939–1945. Białystok: Okręgowa Komisja Badania Zbrodni Przeciwko Narodowi Polskiemu, 1993, s. 18–19. ISBN 978-83-901545-0-3.

Iš žydų palikimo Jeleniave išliko XVIII a. įkurtos kapinės.

Paminklai

 Medinė 1878 m. Jėzaus Širdies parapijos bažnyčia, kurios bokšte gyvena šikšnosparniai ir kūdriniai pelėausiai;
 XIX a. antros pusės medinė varpinė;
 Katalikų kapinės;
 XVIII a. Jeleniavo žydų kapinės.Aprašymas apie Jeleniavo žydų kapines (lenk.)Palenkės vaivadijos saugomų istorinių paminklų sąrašas (lenk.)

Šaltiniai

Kategorija:Jeleniavo valsčius